Қырҭтәыла Адәныҟатәи аусқәа рминистрра Украина аҵакырадгьылаҿ Урыстәыла имҩаҧнагаз ареферендумқәеи азакәандаратә аннексиеи ҕәҕәала иақәыӡбоит, уи жәларбжьаратәи азхаҵара змоу Украина аҳәаақәа мчыла рыҧсахра актуп, иануп Қырҭтәыла Адәныҟатәи аусқәа рминистрра аҳәамҭаҿы.
«Абри закәандаратә акт ала, Урыстәыла, еиҭах еиланагеит ихьыҧшым аҳәынҭқаррақәа зегьы рҵакырадгьылтә акзаара зыхьчо жәларбжьаратәи зин ахадаратә принципқәа.
Мчыла аҳәаақәа рыҧсахра акт зхызгахьоу Қырҭтәыла, Украина арегионқәа рҿы имҩаҧгоу ареферендумқәа рылҵшәақәа хаангьы иазханаҵом, ҳара даҽазнык ишьақәҳарҕәҕәоит Украина ахьыҧшымреи жәларбжьратәи азхаҵара змоу аҳәаақәа ирҭагӡаны аҵакырадгьылтә акзаареи ҳшадгыло», — иануп Қырҭтәыла Адәныҟатәи аусқәа рминистрра аҳәамҭаҿы.
Урыстәыла ахада Владимир Путини Украина асепаратисттә регионқәа рлидерцәеи импыҵахалоу Херсони, Запорожиеи, Донецки Лугански Урыстәыла адҵара иазку аиқәшаҳаҭрақәа рнапы рыҵарҩит.